Den 31-årige mand Omer Hassan Sheik Muse er blevet idømt 20 års fængsel i Somalia for mordet på den 21-årige jurastuderende Jonas Thomsen Sekyere, som blev dræbt i Kødbyen på Vesterbro i København i 2012.

Det bekræfter flere kilder over for DR Nyheder.

Dansk politi har forsøgt at få Omer Hassan Sheik Muse udleveret til Danmark, men det har Højesteret i Somaliland nægtet, da Omer Hassan Sheik Muse har statsborgerskab fra Somaliland.

Danmark har heller ikke bidraget med efterforskningsmateriale i sagen, fordi politiet herhjemme har ønsket at få Omer Muse udleveret og selv køre sagen.

Hvis et land ikke udleverer en fængslet person til det land, hvor forbrydelsen er begået, kan det pågældende land vælge selv at køre en sagen - dette er set tidligere med danske sager i forskellige lande.

Jonas Thomsen Sekyere blev dræbt af et knivstik i hjertet, da han var på diskotek i Kødbyen i november 2012. Det lykkedes dog ikke dansk politi at anholde gerningsmanden Omer Muse.